Nothing Else Matters

„Nothing Else Matters“ — ამერიკული მძიმე მეტალ ჯგუფ მეტალიკის სიმღერა და სინგლი ალბომიდან Metallica, რომელმაც 1992 წელს მეთერთმეტე ადგილს მიაღწია ბილბორდის ჩარტში ცხელი მეინსტრიმული როკ ტრეკები და მრავალ ქვეყანაში საუკეთესო ათეულებში მოხვდა. ცნობილია, რომ მისი მრავალი, 100-ზე მეტი ქავერ-ვერსია არსებობს. ჯეიმზმა „Nothing Else Matters“-ის შესავალი მეგობარ გოგონასთან ტელეფონზე საუბრისას დაწერა. სიმღერის ტექსტიც მას ეძღვნება. სანამ ცალი ხელით ყურმილი ეჭირა, მეორეთი გიტარას უკრავდა. საუბრის დასრულების შემდეგ დაუმატა კიდევ გარკვეული შტრიხები. ჯეიმზი ამბობს: სიმღერა გახდა ჰიტი და განსაკუთრებული დამახასიათებელი შტრიხი მეტალიკას კონცერტებისათვის. ესაა მეტალიკის იმ მცირერიცხოვანი სიმღერებიდან ერთ-ერთი, სადაც გიტარის სოლოს ჰემეტის მაგივრად ჰეტფილდი ასრულებს. მუსიკალური ვიდეოს პრემიერა 1992 წლის 26 თებერვალს MTV-ზე შედგა. კლიპის რეჟისორი იყო ადამ დუბინი. მოიცავს ნაწყვეტებს დოკუმენტური ფილმიდან A Year and a Half in the Life of Metallica, რომელიც გადაღებულია Metallica-ზე მუშაობისას. ერთ-ერთ ეპიზოდში ნაჩვენებია, თუ როგორ უკრავს ჰეტფილდი თორმეტ სიმიან გიტარაზე. MTV აღარ უშვებდა ამ ვიდეოს დღის საათებში, რადგან მასში ჩანს სტუდიაში დაკიდული პოსტერები, რომლებზედაც შიშველი ადამიანები არიან გამოსახულნი. ვიდეოში აგრეთვე ჩანს კიფ უინგერის ფოტო, რომელსაც ლარს ულრიხი, როგორი შთაბეჭდილებაც იქმნება, მოკლე ხელით სატყორცნ ისრებს ესროდა. ეს ვერსია გამოვიდა 1992 წლის 27 აპრილს, ევროპაში. მასში შეტანილია სამი სიმღერა, შესრულებული ფრედი მერკურისადმი მიძღვნილ კონცერტზე (20 აპრილი, 1992, უემბლი). „შავი ალბომის“ გამოსვლიდან მცირე ხანში ჯგუფის პროდიუსერმა ბობ როკმა შესთავაზა მეტალიკას „Nothing Else Matters“-თვის დაემატებინათ ორკესტრი. დაუკავშირდნენ სან-ფრანცისკოს სიმფონიური ორკესტრის დირიჟორს, მაიკლ კემენს, და სთხოვეს დაეწერა მათთვის საორკესტრო პარტია და გაუგზავნეს მას სიმღერის ჩანაწერი. მაიკლმა დაწერა და გამოუგზავნა აღნიშნული პარტია, მაგრამ მას აღარავინ დაკავშირებია. მალე მაიკლ კემენი 1992 წელს გრემის დაჯილდოების ცერემონიაზე შეხვდა ჯგუფს კულისებში. მათ მოასმენინეს სიმღერის ე.წ. „ლიფტის ვერსია“ (Elevator Version, განთავსებულია სინგლის Sad But True B-მხარეზე). ეს არის ჩანაწერი, სადაც ელექტრული გიტარები ჩანაცვლებულია აკუსტიკურით (სოლოს შესრულების დროსაც კი), ისმის მხოლოდ ჯეიმზის ხმა, გიტარა და ორკესტრი. მაიკლს მოეწონა იგი და შესთავაზა ჯგუფს კონცერტის ჩატარება ორკესტრთან ერთად. ამ მომენტისთვის ჯგუფი მხოლოდ დაპირდა, რომ იფიქრებდნენ ამაზე. შედეგად 1999 წლის 21-22 აპრილს ჩაატარეს კონცერტი ორკესტრთან ერთად და გამოუშვეს ამ კონცერტის ჩანაწერი ალბომად, სახელწოდებით S&M, რომელშიც შედის Nothing Else Matters „გაორკესტრებული“ ვერსიაც. მეტალიკამ 2000 წლის 4 იანვარს გამოუშვა სინგლი Nothing Else Matters '99, რომელშიც შესულია სიმღერის S&M ვერსია, ხოლო B-გვერდზე - For Whom The Bell Tolls (S&M ვერსია) და Human. ამ ვერსიაში ჯეიმზი მთლიან სიმღერას უკრავს აკუსტიკურ გიტარაზე, სოლოს დროსაც კი. სიმღერის პოპულარობამ და იმ ფაქტმა, რომ შედარებით მეტალიკის სხვა სიმღერებთან ადვილი დასაკვრელია, გამოიწვია ქავერ-ვერსიების სიმრავლე. დღეისთვის ცნობილია „Nothing Else Matters“-ის ორმოცზე მეტი ქავერი, რომლებსაც ასრულებენ Apocalyptica, String Quartet, სკოტ დ. დეივისი, Gregorian, მარკო მეისინი და სხვები. ჯეიმზ ჰეტფილდი – წამყვანი ვოკალი, რიტმული გიტარა ლარს ულრიხი – დასარტყმელი საკრავები ჯეისონ ნიუსტედი – ბას-გიტარა, დამატებითი ვოკალი დამატებითი პერსონალი მაიკლ კემენი – ორკესტრის არანჟირება 4Nothing Else Matters-ის 40 ქავერ-ვერსია დაარქივებული 2009-04-22 საიტზე Wayback Machine. სტატისტიკა ჩარტებში სიმღერის ტექსტი[დაარქივებული] საიტზე MetroLyrics ↑ Elton John calls Nothing Else Matters 'one of the best songs ever written', makes James Hetfield well up (September 13, 2021). ციტირების თარიღი: 2022-12-27 ↑ List of Covers of Nothing Else Matters (2017-05-06). დაარქივებულია ორიგინალიდან — 2017-08-15. ↑ Live at Wembley Stadium release date. დაარქივებულია ორიგინალიდან — 2013-03-03. ციტირების თარიღი: 2017-05-15. ↑ "Australian-charts.com – Metallica – Nothing Else Matters". ARIA Top 50 Singles. ↑ "Ultratop.be – Metallica – Nothing Else Matters" (ჰოლანდიურად). Ultratop 50. ↑ 6.0 6.1 "Lescharts.com – Metallica – Nothing Else Matters" (ფრანგულად). Les classement single. ↑ "Musicline.de – Metallica Single-Chartverfolgung" (გერმანულად). Media Control Charts. PhonoNet GmbH. ↑ Italian peaks ↑ "Nederlandse Top 40 – Metallica search results" (ჰოლანდიურად) Nederlandse Top 40. ↑ "Charts.org.nz – Metallica – Nothing Else Matters". Top 40 Singles. ↑ Hits of the World – Spain. Billboard. Nielsen Business Media, Inc. (June 20, 1992). ციტირების თარიღი: 2017-05-10. ↑ 12.0 12.1 12.2 "Swedishcharts.com – Metallica – Nothing Else Matters". Singles Top 100. ↑ 13.0 13.1 13.2 "Swisscharts.com – Metallica – Nothing Else Matters". Swiss Singles Chart. ↑ 14.0 14.1 "Metallica: Artist Chart History" Official Charts Company. ↑ "Metallica – Chart history" Billboard Hot 100 - Metallica. ↑ "Metallica – Chart history" Billboard Mainstream Rock Songs - Metallica. ↑ "Austriancharts.at – Metallica – Nothing Else Matters" (გერმანულად). Ö3 Austria Top 40. ↑ "Danishcharts.com – Metallica – Nothing Else Matters". Tracklisten. ↑ "Metallica: Nothing Else Matters" (ფინურად). Musiikkituottajat – IFPI Finland. ↑ "Chart Track: Week 35, 2008". Irish Singles Chart. ↑ "Norwegiancharts.com – Metallica – Nothing Else Matters". VG-lista. ↑ "Chart Track: Week 27, 2014". Irish Singles Chart. ↑ The ARIA Australian Top 100 Singles 1992 (61–100) (from The ARIA Report Issue No. 152). Imgur.com (original document published by ARIA). ციტირების თარიღი: 13 October 2016.